Perunan kalkitus | Farmit
Perunamaille tyypillinen pH-taso on 5,8-6,5. Perunamaita suositellaan kalkittavaksi pienehköllä kerta-annoksella perunan välikasvin viljelyn yhteydessä. Aikaisemmin perunamaiden kalkitusta vältettiin perunaruven pelossa, mutta perunaruvesta on myös happamissa oloissa viihtyvä rupibakteerimuoto, joten kalkitsematta jättäminen ei välttämättä suojaa ruvelta. Ennemminkin lajike ja kosteusolot ovat merkittävämpiä ruven esiintymiselle.
Kalkista kalsiumia ja magnesiumia
Kalkin sisältämä kalsium ja magnesium ovat perunalle tärkeitä. Kalsium vaikuttaa perunan käsittely- ja varastointikestävyyteen. Maan parantaminen kalkkikivipohjaisilla tuotteilla varmistaa perunan kalsiumin saatavuuden.